b"\n_START_ARTICLE_\nCasa Padr\xc3\xb3s\n_START_SECTION_\nDescripci\xc3\xb3\n_START_PARAGRAPH_\n\xc3\x89s un habitatge de tipologia entre mitgeres. La fa\xc3\xa7ana \xc3\xa9s plana de composici\xc3\xb3 asim\xc3\xa8trica, amb planta baixa i pis. Sorpr\xc3\xa8n la simplicitat de la fa\xc3\xa7ana comparat amb el pesant coronament, de gran volum. El material utilitzat \xc3\xa9s pedra de carreus. Els elements formals d'aquest edifici correspon al llenguatge ecl\xc3\xa8ctic imperat a la segona meitat del segle XIX. Queda incl\xc3\xb2s en la mateixa l\xc3\xadnia est\xc3\xa8tica dels edificis ve\xc3\xafns.\n_START_SECTION_\nHist\xc3\xb2ria\n_START_PARAGRAPH_\nSituada a carrer Daurella, anomenat abans c/ de Barcelona, com a prolongaci\xc3\xb3 del c/ de Baix, un dels carrers m\xc3\xa9s antics de Cardadeu. No obstant, el solar que ocupa susdita casa es troba fora d'on arribava, cap al 1777, el c/ de Baix. Constru\xc3\xafda a la fi del segle XIX en el marc del desenvolupament econ\xc3\xb2mic, especialment notable, entre altres coses, per una intensa activitat constructiva a tota la vila. L'any 1877 es f\xc3\xa9u un pla d'urbanitzaci\xc3\xb3 per la part occidental de Cardedeu, la que va de la pl. de St. Joan a la Riera; on hi ham d'incloure el planejament d'aquesta part del carrer: el pla el va fer l'arquitecte Manual Gispert l'any 1885. L'arquitecte Municipal Sams\xc3\xb3 va fer un pla definitiu per tot Cardedeu."